*22. számú előterjesztés*

Bátaszék Város Önkormányzata Képviselő-testületének Alsónána, Alsónyék és Sárpilis Község Önkormányzata Képviselő-testületeinek hatáskörében eljáró polgármesterek

**EGYÜTTES** döntéséhez

a Bátaszéki Közös Önkormányzati Hivatal 2021. évi költségvetésének elfogadása

|  |
| --- |
| **Előterjesztő:** Kondriczné dr. Varga Erzsébet jegyző  **Készítette** : Nagyné Gyura Györgyi pénzügyi irodavezető  Heimann-né Lucza Krisztina pénzügyi ügyintéző  Kondriczné dr. Varga Erzsébet jegyző  **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testületek!**

A Bátaszéki Közös Önkormányzati Hivatal (továbbiakban KÖH) négy Önkormányzat hivatali feladatait látja el. Bátaszék, Alsónána és Alsónyék társulásához 2020. január 1-el Sárpilis Község Önkormányzata is csatlakozott.

A közös hivatal költségvetésének tervezése során az államháztartásról szóló 2011.évi CXCV. törvény (a továbbiakban: Áht.) 23. §-a, és a végrehajtásáról szóló 368/2011.(XII.31.) számú kormányrendelet (a továbbiakban: Ávr.), 24. §, valamint az adott évre vonatkozó költségvetési törvény (2020. évi XC. törvény) alapján kell eljárni.

**KIADÁSOK ÖSSZESEN: 200.414 e Ft.**

A 2021. évi költségvetést igyekeztünk nagyon takarékosan megtervezni, de az állami támogatásként nyújtott összeg 149.796 e Ft még a személyi juttatások kiadásait sem fedezi.

**Személyi juttatások: 146 927 e Ft**

A köztisztviselői szférában 2019 előtt nem került sor jelentős bérrendezésre. Az elmúlt években fentiek kiküszöbölése érdekében a T. Képviselő-testületek az illetményalap megemelésével már végrehajtottak egy jelentős bérfejlesztést. Javasoljuk, hogy a képviselő-testületek ebben az évben is tegyenek lépéseket a bérek eltérítéséhez szükséges források biztosításával a hivatal személyi állományának megtartására figyelemmel arra, hogy a középfokú végzettséggel rendelkező kollégák esetében a bértábla jelenleg sem éri el a garantált bérminimum összegét, így ki kell egészíteni az illetményüket.

A képviselő-testületek már döntöttek az illetményalap 50 000 Ft összegű megtartása mellett, amely a 13 fő felsőfokú végzettséggel rendelkező köztisztviselő esetében az illetménytábla szerinti szorzók figyelembevételével már egy elfogadható feltételt teremt a bérek területén. A középfokú végzettséggel rendelkező kollégák esetében az 50.000 Ft-os illetményalap az esetek többségében nem jelent valós béremelkedést, mivel az illetménytábla szerinti szorzók kisebb mértékűek. A 30 fő dolgozóból 19 fő érintett a garantált bérminimumra történő kiegészítés tekintetében. A garantált bér emelkedésének természetesen hatással kell lennie a többi alkalmazott bérére is. A bérfeszültségek, bértorlódások elkerülése, illetve mérséklése minden gazdálkodó szervezet alapvető érdeke.

A 2021. évi tervezett személyi juttatások összege a 2020. évi módosított előirányzathoz képest 8 239 e Ft-tal magasabb, mely tartalmaz ebben az évben jelentkező nem rendszeres bértételek is. (pl. végkielégítés, jubileumi jutalom kifizetése ( 2 fő), esetleges szabadság megváltása, stb.)

A szociális hozzájárulási adó mértékének csökkenése jó hatással van a kiadások alakulására, mert a 2020. évihez képest a járulékcsökkenés miatt a munkaadót terhelő szociális hozzájárulási adó a bértömeg növekmény ellenére csökkent. A munkába járás, és egyéb költségtérítések területén az előző évihez hasonló adatokkal számolunk.

A béremelések technikájánál a középfokú végzettségűeknél az illetménykiegészítést 20 %-on határozta meg a Képviselő- testület. Tíz főnél számoltunk bér eltérítéssel, míg az előző évben tizenkét fő kapott eltérítést. A vezetőkön kívül 11 fő részesülne személyi bérben (2020.-ban 9 fő részesült). A továbbiakban is alkalmaznánk a képzettségi pótlék megtartását. A béremelések egy részét céljuttatás, illetve jutalom formájában adnánk az érintett dolgozóknak, elsősorban a középfokú végzettségű kollegáknak fenti indokok miatt.

2021. évben nyújtandó cafetéria juttatási jogcímen a jogszabályban előírt és kötelezően adandó juttatások kerültek tervezésre. A közszolgálati tisztviselőkről szóló 2011. évi CXCIX. törvény 151. § (1) bekezdése szerint *a köztisztviselőt megillető cafetériajuttatás éves összege nem lehet alacsonyabb az illetményalap ötszörösénél*. A Közös Önkormányzati Hivatallal foglalkoztatási jogviszonyban álló köztisztviselők részére a **2021. évi cafetéria - juttatás keretösszegét bruttó *250 000.- Ft/fő*/év** összegben javasoljuk meghatározni, melyhez szükséges forrás szerkezeti eloszlása az előző évihez képest kedvezőbben alakul. A koronavírus-világjárvány gazdasági kihatásainak enyhítésére 2021. első félévben a cafetéria juttatást nem terheli a munkáltatói jövedelemadó megfizetése, csak a szociális hozzájárulási adóé, ezért a betervezett bruttó 8 millió forintból a munkatársak részére nem nettó 6.130 e Ft-ot, hanem 6.540 e Ft-ot tudunk juttatásként adni. Természetesen a 410 e Ft különbözet a járulékok összegét csökkenti.

A KÖH béreinek finanszírozását az önkormányzatok, illetve az ESZGY és MOB társulások közösen biztosítják a megállapodások alapján.

**Munkaadókat terhelő járulékok és szociális hozzájárulási adó: 23 161 e Ft**

A bér vonzataként, a jogszabályoknak megfelelően került tervezésre.

**Dologi kiadások: 28 879 e Ft**

**Előző évi maradvány igénybevétele dologi kiadásokra: 1 155 e Ft**

Az intézmény működéséhez kapcsolódó **dologi kiadásokat**, részletesen terveztük figyelembe véve a változásokat és az előző évi szigorú gazdálkodással elért teljesítési adatokat. Az előző évhez viszonyítva **1.425 e Ft dologi kiadás csökkenéssel** számolunk. Az egyszer előforduló kiadások tételeit, kiszűrtük és egyedi egyeztetések után alakítottuk ki az előirányzat számokat.

**Beruházások: 292 e Ft**

Egyéb gépek berendezések pótlására. Itt is csökkentett összeggel – az előző évi 75 %-ával tervezünk 2021-re.

**BEVÉTELEK ÖSSZESEN: 200.414 e Ft**

A Közös Önkormányzati Hivatal bevételi oldalának tervezésekor 4 fő bevételi forrás betervezésére van lehetőségünk:

* Működési bevételek: jogcím alatt 3.130 e Ft-ot terveztünk be, mely a továbbszámlázott kiadások mellett az egyéb térítési köteles befizetéseket (pl. házasságkötési díj, stb…) tartalmazza.
* Egyéb működési támogatások államháztartáson belülről: A közös önkormányzati hivatal létrehozásáról és fenntartásáról szóló megállapodás részletesen tartalmazza, hogy a KÖH fenntartásához milyen jellegű és mértékű hozzájárulást kell azoknak a településeknek és társulásoknak fizetni, akik részére a KÖH szolgáltatást nyújt. Ezen megállapodás figyelembe vételével a 3 társtelepülés összesen **2.300 e Ft**-ot, (Alsónyék 900 e Ft, Alsónána 700 e Ft, Sárpilis 700 e Ft) hozzájárulást fizet, míg a 2 Társulás **11.170 e Ft**-tal (MOB 6.618 e Ft, ESZGY 4.552 e Ft) járul hozzá a költségekhez, így a hozzájárulások összege 13.470 e Ft lesz.
* Irányítószervi (önkormányzati) támogatás (intézményfinanszírozás):

Ezen a soron megjelenő **182.659 e Ft** több tételből áll össze:

* Állami támogatások: a költségvetési törvény 2. mellékletében meghatározott normatív támogatási lehetőség értelmében 2021-re **149.796 e Ft** állami támogatásra jogosult Bátaszék Város Önkormányzata a Közös Hivatal működéséhez, melyet teljes egészében a Hivatal rendelkezésére is bocsát.
* A KÖH megállapodás szerint Bátaszék Város Önkormányzata a települési önkormányzatok hozzájárulásához kiegészítő támogatást nyújt finanszírozás arányosan, ez 2021-ben **4.876 e Ft**.
* Továbbá szintén Bátaszék Város Önkormányzata a megállapított normatíva, a befolyt saját bevételek, valamint a települési és társulási hozzájárulások feletti összeggel megfinanszírozza a KÖH költségvetését, ez 2021-ban **32.863 e Ft.**

Megítélésünk szerint a Közös Hivatalra tervezett évi összeg megfelelő biztosítékot ad a szervezet hatékony és eredményes működéséhez, emellett lépéseket tesz a minőségi személyi állomány megtartására. Anyagi ösztönzést is tartalmaz a köztisztviselők részére. Ennek további fenntartását tisztelettel kérem a Tisztelt Képviselő-testületektől.

A fentiekre figyelemmel javasolom, hogy a Bátaszéki KÖH 2021. évi költségvetését az érintett képviselő-testületek, az alábbi határozati javaslat elfogadásával szíveskedjenek jóváhagyni:

**BÁTASZÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2021. évi költségvetésének elfogadására**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a Bátaszéki Közös Önkormányzati Hivatal 2021. évi költségvetését

**200 414 000.- Ft bevétellel és**

**200 414 000.- Ft kiadással**

elfogadja,

1. megállapítja, hogy;
   1. Alsónána Község Önkormányzata 700 000,- Ft,
   2. Alsónyék Község Önkormányzata 900 000,- Ft,
   3. Sárpilis Község Önkormányzata 700 000,- Ft,
   4. Bátaszék Város Önkormányzata 32 863 000,- Ft,
   5. és az állami támogatás átadásával 149 796 109,- Ft,
   6. Mikrotérségi Óvoda és Bölcsőde

Intézmény-fenntartó Társulás 6 618 000,- Ft,

* 1. Egészségügyi, Szociális és Gyermekjóléti

Intézményfenntartó Társulás 4 552 000,- Ft

átadásával járul hozzá a közös hivatal működtetéséhez, fenntartásához.

*Határidő:* 2021. február 28.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* érintett települések polgármesterei

Bátaszéki KÖH pénzügyi iroda

irattár

**ALSÓNÁNA**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2021. évi költségvetésének elfogadására**

Alsónána Község Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Alsónána Község Polgármestere;

1. a Bátaszéki Közös Önkormányzati Hivatal 2021. évi költségvetését

**200 414 000.- Ft bevétellel és**

**200 414 000.- Ft kiadással**

elfogadja,

1. megállapítja, hogy;
   1. Alsónána Község Önkormányzata 700 000,- Ft,
   2. Alsónyék Község Önkormányzata 900 000,- Ft,
   3. Sárpilis Község Önkormányzata 700 000,- Ft,
   4. Bátaszék Város Önkormányzata 32 863 000,- Ft,
   5. és az állami támogatás átadásával 149 796 109,- Ft,
   6. Mikrotérségi Óvoda és Bölcsőde

Intézmény-fenntartó Társulás 6 618 000,- Ft,

* 1. Egészségügyi, Szociális és Gyermekjóléti

Intézményfenntartó Társulás 4 552 000,- Ft

átadásával járul hozzá a közös hivatal működtetéséhez, fenntartásához.

*Határidő:* 2021. február 28.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* érintett települések polgármesterei

Bátaszéki KÖH pénzügyi iroda

irattár

**ALSÓNYÉK**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2021. évi költségvetésének elfogadására**

Alsónyék Község Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Alsónyék Község Polgármestere;

1. a Bátaszéki Közös Önkormányzati Hivatal 2021. évi költségvetését

**200 414 000.- Ft bevétellel és**

**200 414 000.- Ft kiadással**

elfogadja,

1. megállapítja, hogy;
   1. Alsónána Község Önkormányzata 700 000,- Ft,
   2. Alsónyék Község Önkormányzata 900 000,- Ft,
   3. Sárpilis Község Önkormányzata 700 000,- Ft,
   4. Bátaszék Város Önkormányzata 32 863 000,- Ft,
   5. és az állami támogatás átadásával 149 796 109,- Ft,
   6. Mikrotérségi Óvoda és Bölcsőde

Intézmény-fenntartó Társulás 6 618 000,- Ft,

* 1. Egészségügyi, Szociális és Gyermekjóléti

Intézményfenntartó Társulás 4 552 000,- Ft

átadásával járul hozzá a közös hivatal működtetéséhez, fenntartásához.

*Határidő:* 2021. február 28.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* érintett települések polgármesterei

Bátaszéki KÖH pénzügyi iroda

irattár

**SÁRPILIS**

**H a t á r o z a t i j a v a s l a t :**

**A Bátaszéki Közös Önkormányzati Hivatal 2021. évi költségvetésének elfogadására**

Sárpilis Község Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Sárpilis Község Polgármestere;

1. a Bátaszéki Közös Önkormányzati Hivatal 2021. évi költségvetését

**200 414 000.- Ft bevétellel és**

**200 414 000.- Ft kiadással**

elfogadja,

1. megállapítja, hogy;
   1. Alsónána Község Önkormányzata 700 000,- Ft,
   2. Alsónyék Község Önkormányzata 900 000,- Ft,
   3. Sárpilis Község Önkormányzata 700 000,- Ft,
   4. Bátaszék Város Önkormányzata 32 863 000,- Ft,
   5. és az állami támogatás átadásával 149 796 109,- Ft,
   6. Mikrotérségi Óvoda és Bölcsőde

Intézmény-fenntartó Társulás 6 618 000,- Ft,

* 1. Egészségügyi, Szociális és Gyermekjóléti

Intézményfenntartó Társulás 4 552 000,- Ft

átadásával járul hozzá a közös hivatal működtetéséhez, fenntartásához.

*Határidő:* 2021. február 28.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* érintett települések polgármesterei

Bátaszéki KÖH pénzügyi iroda

irattár